Diari Oficial de la Generalitat Valenciana


Sumari del DOGV 8757, del 09-03-2020 (2020/1700)

Informació pública de l'aprovació de l'informe ambiental i territorial estratègic de la modificació puntual del PAU Oliva Nova, que afecta les illes 13 i 14 del sector 1 i illa A del sector 2.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8757

Data del DOGV
:   09-03-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/1700


Data del document
:   21-02-2020

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual del PAU Oliva Nova, que afecta les illes 13 i 14 del sector 1 i illa A del sector 2.   
  
 [2020/1700]  
Sobre la base de l'informe i dictamen favorable emés per la Comissió d'Avaluació Ambiental i Territorial de l'Ajuntament d'Oliva de data 2 de desembre de 2019, la Junta de Govern Local, en funcions d'òrgan ambiental municipal va aprovar, en sessió celebrada el dia 9 de desembre de 2019, el següent informe ambiental de la modificació puntual del planejament. Illes 13 i 14. Sector 1. Illa A del Sector 2. PAU Oliva Nova, la part dispositiva de la qual diu el següent:  
«Primer. Aprovar l'informe ambiental i estratègic de la modificació puntual del PAU Oliva Nova, que afecta la reordenació del vial i sòl dotacional de les illes 13 i 14 del sector 1 i illa A del sector 2 i modificació de la qualificació d'aquestes a ús terciari. El contingut d'aquest informe és el següent:  
Informe ambiental i estratègic.  
Documentació presentada: Consisteix en el document inicial estratègic i memòria justificativa de la modificació de planejament, que proposa la mercantil Construcciones Hispano Germanas, SA.  
Planejament vigent: El planejament vigent està constituït pels plans parcials dels sectors 1 i 2 del programa d'actuació urbanística Oliva Nova.  
Objecte de la modificació de planejament: modificar el traçat i desplaçament de vial que afecta les illes 13 i 14 del sector 1 i illa A, reordenar les zones verdes afectades ampliant la seua configuració i superfície i modificar l'ús del sòl per a passar a tindre ús terciari, possibilitant, amb això la posterior ampliació de les instal·lacions de l'hotel i construcció d'un centre de convencions.  
Consultes realitzades: simultàniament en la tramitació d'aquesta fase ambiental s'evacuaren consultes amb la Direcció General d'Ordenació del Territori, Urbanisme i Paisatge, Subdirecció General de Turisme i Direcció General del Medi natural i Avaluació Ambiental.  
  
Consideracions jurídiques. Es tracta d'una modificació de planejament que afecta, únicament i exclusivament determinacions de l'ordenació detallada tal com es disposa en l'article 35 de la LOTUP. És competent per a l'aprovació definitiva el mateix Ajuntament, tal com es regula en l'article 44.5° de la mateixa llei.  
És aplicable en l'àmbit superficial del sòl classificat com a urbà amb ús principal residencial i terciari, no suposa cap afecció a cap dels estàndards dotacionals regulats per llei i previstos en el planejament. Es regulen, únicament i exclusivament, aspectes de la reordenació de la xarxa viària interior, ampliació de zones verdes i regulació de l'ús terciari.  
Proposta d'informe. La present modificació puntual de planejament no presenta aspectes que puguen tindre incidència mediambiental ni es preveu que se'n deriven efectes d'aquesta naturalesa, per la qual cosa l'avaluació ambiental ha de considerar-se favorable i prosseguir-se la tramitació pel procediment simplificat fins a l'aprovació definitiva d'aquesta.  
Segon. Publicar en el DOGV extracte de l'informe ambiental exposat i disposar la prossecució de l'expedient administratiu de conformitat amb les previsions de l'article 57 de la LOTUP.»  
I de conformitat amb el que s'estableix en l'article 57, en relació amb el 53 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació del present acord en el Diari Oficial de la Generalitat Valenciana (DOGV).  
La documentació es troba a la disposició del públic en les dependències de l'Ajuntament d'Oliva (Edifici Almassèra, carrer Major, 25-24, de 09.00 a 13.00 hores) i exposada en la web de l'Ajuntament (htpps://oliva.es), en compliment de l'article 53,2 de la LOTUP.  
  
Oliva, 21 de febrer de 2020.- L'alcalde: David González Martínez.